UBE พุ่ง 4% ดีดเหนือราคาไอพีโอ 2.40 บ. โบรกฯ แนะเก็งกำไร ชูเป้า 3.20 บ.  
UBE พุ่ง 4% กลับมาเหนือราคาจองไอพีโอ 2.40 บ. โบรกฯ แนะเก็งกำไร ชูเป้า 3.20 บ. มั่นใจแนวโน้มผลการดำเนินงานไตรมาส 4/64 ปรับตัวดีขึ้น หลังจากการคลายล็อกดาวน์ประเทศคาดจะทำให้ยอดขายเอทานอลเพิ่มขึ้น
UBE พุ่ง 4% ดีดเหนือราคาจองไอพีโอ 2.40 บ. โบรกฯ แนะเก็งกำไร ชูเป้า 3.20 บ. มั่นใจแนวโน้มผลการดำเนินงานไตรมาส 4/64 ปรับตัวดีขึ้น
23 พ.ย. 2564

ผู้สื่อข่าวรายงานว่า วันนี้ 23 พ.ย. 2564 ราคาหุ้น บริษัท อุบล ไบโอ เอทานอล จำกัด (มหาชน) หรือ UBE ณ เวลา 10:07 น. อยู่ที่ระดับ 2.48 บาท บวก 0.10 บาท หรือขึ้นไป 4.20 บาท ด้วยมูลค่าการซื้อขาย 644.19 ล้านบาท

ทั้งนี้ราคาหุ้นบนกระดานของ UBE ปรับตัวขึ้นอย่างร้อนแรง จนล่าสุดกลับขึ้นมายืนเหนือราคาจอง IPO ที่ระดับ 2.40 บาทได้อย่างแข็งแกร่งด้านบริษัทหลักทรัพย์ เคจีไอ (ประเทศไทย) ระบุในบทวิเคราะห์ แนะนำ “เก็งกำไร” ราคาเป้าหมาย 3.20 บาท โดยประเมินแนวโน้มผลการดำเนินงานไตรมาส 4/2564 จะดีขึ้นจากไตรมาสก่อนหลังจากการคลายล็อกดาวน์ประเทศ คาดจะทำให้ยอดขายเอทานอลเพิ่มขึ้น (การเดินทางโดยรถยนต์ฟื้นตัว) ขณะที่คาดการฟื้นตัวของเศรษฐกิจโลกโดยเฉพาะสหรัฐฯและยุโรป จะหนุนยอดส่งออกแป้งมันสำปะหลัง
พร้อมประเมินกำไรปี 2565 เติบโตเพิ่มขึ้น 86% จากงวดเดียวกันของปีก่อนเป็น 543 ล้านบาท และจะทำให้ Forward PE ลดลงเป็น +/-15 เท่า (จาก Forward PE ปีนี้ที่อาจเพิ่มขึ้นหรือลดลง 29 เท่า)